Airbus A320

L'Airbus A320 ye un avión civil de pasaxeros Airbus, d'un solu pasiellu y de curtiu a mediu alcance. Foi'l primer modelu d'avión con mandos electrónicos fly-by-wire, de tala forma que'l pilotu controlaba les partes móviles del avión al traviés del emplegu d'impulsos electrónicos en cuenta de palanques y sistemes hidráulicos. D'esti modelu derivaron darréu les versiones curties A318 y A319 y la versión allongada A321. Historia Dempués del éxitu del A300, Airbus entamó a desendolcar un modelu nuevu destináu a reemplazar l'avión más popular nel mundiu nel momentu, el Boeing 727. L'Airbus nuevu habría de tener les mesmes dimensiones y ufiertar un avión más económicu d'operar que permitiere varies configuraciones de pasaxeros. La teunoloxía dixital del A320 superaba con muncho a la teunoloxía analóxico del 727 y tamién taba penriba de les series 300, 400 y 500 del Boeing 737. L'A320 foi escoyíu por munches aereollinies como'l sustitutu de les sos flotes de 727 y de les primeres variantes del 737. Referencies Enllaces esternos Wikimedia Commons tien conteníu multimedia tocante a Airbus A320.